《为潘麟生题刘泖生遗墨》
清代·杨岘

前年才哭刘宾客，去年又丁高达夫。奇事浪传伏剑死，忧心生怕窃钩诛。

世间不少歧尾蝎，盆底苦无三足乌。书札斩新忍重读，起听檐雨声声粗。

作者简介：（1819—1896）浙江归安人，字见山，号季仇，又号庸斋，晚号藐翁。咸丰五年举人，江苏候补知府。工诗书，喜金石，尤以精汉隶名。有《迟鸿轩诗集》、《庸斋文集》。